Az Európa-bajnoki-selejtezőkre a keret nagy része kicserélődött, az arany generáció utolsó tagjai is kiöregedtek, helyüket fiatal játékosok vették át. Horvátország a Szlovénia elleni pótselejtezőkön, 2–1-es összesítéssel jutott ki a Portugáliában rendezett 2004-es Európa-bajnokságra. Az első mérkőzésen Zágrábban 1–1-es végeredmény született, ami az idegenben szerzett gól miatt a szlovénoknak kedvezett. A Ljubljanában rendezett visszavágón Dado Pršo góljával a horvátok végül bebiztosították részvételüket. Svájc ellen 0–0-s döntetlennel kezdték a tornát. Franciaország ellen 2–2-es döntetlent értek el, Angliától pedig 4–2-re kikaptak. A továbbjutás ismét nem jött össze, Barić kétéves szerződése 2004. júniusában lejárt és nem hosszabbították meg.